Hafsa Mossi

Hafsa Mossi (1964  - Julai 13, 2016) alikuwa mwandishi wa habari na mwanasiasa wa Burundi, mwanachama wa chama tawala cha Rais Pierre Nkurunziza cha CNDD-FDD. 

Mossi aliwahi kuwa Waziri wa Habari, Mawasiliano na Msemaji wa Serikali kutoka mwaka 2005 hadi 2007, pia Waziri wa Ushirikiano wa Kikanda kutoka mwaka 2009 hadi 2011, katika Baraza la Mawaziri la Nkurunziza. Kisha alikuwa mjumbe wa Bunge la Afrika Mashariki (EALA), akiwakilisha Burundi, kutoka Juni 12, 2012, hadi mauaji yake mnamo Julai 13, 2016. Muda wake wa sasa katika EALA ungemalizika mnamo 2017. 

Maisha
Mossi alizaliwa mnamo 1964 huko Makamba.  Mhutu kwa kabila, alianza kazi yake katika uandishi wa habari katika Kituo cha Afrika Kusini mwa Sahara. Mnamo 1998, Mossi alihamia London na kuwa mwandishi wa habari na mtayarishaji wa Huduma ya Kiswahili ya Shirika la Utangazaji la Uingereza (BBC). Alirudi Burundi katikati ya miaka ya 2000.

Mnamo Julai 13, 2016, Mossi, akiwa na umri wa miaka 50, wakati akitoka nyumbani kwake katika mkoa wa Gihosha wa mji mkuu, Bujumbura, alipigwa risasi na kuuawa na watu wawili wenye silaha ambao walitoroka wakiwa ndani ya gari. Wanajeshi kadhaa wa ngazi za juu wa Jeshi la Burundi walikuwa wameuawa nchini humo tangu mwanzo wa machafuko ya Burundi mnamo Aprili 2015. Walakini, Hafsa Mossi alikuwa mwanasiasa mwandamizi wa kwanza kuuawa wakati wa mzozo wa kisiasa unaoendelea. Watazamaji walishangazwa na sababu ya mauaji ya Mossi, kwa kuwa hakuonekana kama mtu mwenye msimamo mkali wa CNDD-FDD.

 Marejeo 

Jamii:Wanasiasa wa Burundi
Jamii:Editathon 2021-06 Morogor